Bolsonaro declară că are "mucegai în plămân" din cauza izolării, în timp ce soția lui este bolnavă de COVID-19.
Jair Bolsonaro spune că are "mucegai în plămân". Președintele Braziliei dă vina pe cele 20 de zile de izolare. Soția sa a fost testată pozitiv pentru COVID-19.
După ce a fost testat pozitiv pentru COVID-19 și vindecat, Jair Bolsonaro declară că acum are "mucegai în plămân".În cursul zilei de joi, președintele Braziliei a declarat că s-a simțit slăbit și spune că ar fi fost afectat de cele 20 de zile pe care le-a petrecut în izolare, acasă, relatează CNN."Mi-am făcut analizele. Mă simțeam ușor slăbit ieri. Medicii au găsit o infecție și acum iau antibiotice. Cu siguranță au fost cele 20 de zile în care am stat închis în casă. Din cauza izolării ne mai îmbolnăvim și de altele. Am mucegai în plămân. Asta ar trebui să fie", a mărturisit Bolsonaro.În realitate, președintele a stat aproape 20 de zile în semi-izolare, nu în carantină totală.Însă, președintele Braziliei nu este singurul din familia sa care a fost testat pozitiv pentru coronavirus: se pare că și soția lui este infectată.Miercuri a fost văzută ultima oară în public, în cadrul unui eveniment în Brazilia, la care a participat și Bolsonaro.Departamentul de relații cu presa a emis un comunicat oficial în care se arată că "Prima Doamnă se simte bine și au fost urmate toate protocoalele în acest context. Este însoțită de echipa medicală prezidențială".